ילדו - ה' וחסר: בר' ו , א; לו , ה; נ , כג; ש"ב ג , ה; כא , כב. יעוש - ג' כתיב יעיש: *בר' לו , ה , יד; דה"א ז , י.
יעוש ג' כת' יעיש ואהליבמה ואלה היו ובני ידיעאל.
יעיש - יעוש ק'.
ואהליבמה ילדה וגו' [ואת קרח] - קרח זה ממזר היה (ראה ב"ר פב , יב) , ובן אליפז היה , שבא על אשת אביו , [אל אהליבמה אשת עשו] , שהרי הוא מנוי עם אלופי אליפז בסוף העניין (להלן , טז).
קרח - מצאנוהו בבני עשו ומצאנוהו באלופים , מתיחס לאלופי בני אליפז במקום אחד (להלן , טז) , ובמקום אחר (להלן , יח) הוא מיוחס לאלופי בני אהליבמה; ויתכן שקרח היה בן אהליבמה , וגדל אותו אליפז , ולזה נתיחס עם אלופי בני אליפז. ובלי ספק אם היה ממזר , לא היה מסופק בן מי היה אצל התורה , כי השם יתעלה יודע כל הנסתרות; ואמנם רבותינו ז"ל אמרו זה על צד הדרש (ב"ר פב , יב) , לגלגל חיוב על ידי חייב , כמנהגם. ואולם אמרנו שקרח היה בן אהליבמה , לפי שהוא נזכר עם בניה בתורה (להלן , יד) ובדברי הימים (דה"א א , לה - לו) , ולא נזכר עם בני אליפז כלל.